Sekuel “Ghostbusters: Afterlife” Diumumkan Secara Rasmi Oleh Sony
Sony Pictures telah memberi laluan untuk penghasilan sekuel Ghostbusters: Afterlife. Tiada butiran rasmi mengenai sekuel akan datang itu. Pada masa ini, tidak dipastikan juga sama ada pengerah Jason Reitman akan kembali ataupun tidak. Namun, melihat pada penghujung filem terdahulu, dimana Reitman menetapkan petunjuk untuk sambungan, berkemungkinan besar dia akan kembali ke kerusi pengarahan.  Dalam Ghostbusters: Afterlife, apabila seorang ibu tunggal dan dua anaknya tiba di sebuah bandar kecil, mereka mula menemui kaitan mereka dengan hantu yang asal dan warisan rahsia yang ditinggalkan oleh datuk mereka. Filem ini ditulis oleh Gil Kenan & Jason Reitman. Filem tersebut diterajui oleh Carrie Coon sebagai Callie, Mckenna Grace sebagai Phoebe, Finn Wolfhard sebagai Trevor, dan Paul Rudd sebagai Encik Grooberson. Menyertai mereka ialah bintang Ghostbusters asal Bill Murray, Dan Aykroyd, Ernie Hudson, Sigourney Weaver, dan Annie Potts sambil mereka mengulangi peranan ikonik mereka sebagai Peter Venkman, Ray Stantz, Winston Zeddemore, Dana Barrett dan Janine Melnitz. Ghostbusters: Afterlife diarahkan oleh Ivan Reitman dari lakon layar yang ditulis oleh Dan Aykroyd dan Harold Ramis